section_heading: Radnja
paragraph_text: Unatoč naredbama da samo obitelj može viđati Tonyja, Carmela i Meadow proguraju Silvia, a kasnije i Paulieja. Silvio prije ulaska stoji na vratima sobe u tišini, lomeći prste. Paulie, s druge strane, ne sluša Meadowine savjete da ostane pozitivan te kaže kako "izgleda grozno". Ostavši sam s Tonyjem, počne častiti svoga komatoznog šefa novostima, uključujući o detaljima svoje ozljede i velikog plijena. Tony upadne u tahikardiju, ali Paulie to ne primjećuje sve dok ovaj ne pada u srčani arest. Bolničko osoblje uleti unutra i pokuša ga oživiti.